Tancujúca s vetrom

Diana Čechovičová

Autor

Vydavateľ

Licencia

Vydanie

GKBN

Diana Čechovičová

Greenie knižnica

CC-BY-NC-ND

Prvé (2016)

010001

O knihe

Knižku som sa rozhodla vydať pre všetkých, ktorým sa páčia moje básne a našli sa v nich. „Tancujúca s vetrom“ je môj debut s indiánskym názvom, ktorý naznačuje, že v živote prídu rôzni ľudia a rôzne situácie a je na nás, či nás „vietor“ zlomí, alebo sa s ním naučíme tancovať...

Veľké ĎAKUJEM patrí mojej milovanej maminke, po ktorej som zdedila cit pre poéziu, Stankovi, ktorý ma „nakopol“ do vydania knižky a Kike, ktorá šíri moje básne. Prajem príjemné čítanie!

Obsah

Tancujúca s vetrom 1

O knihe 2

Obsah 3

Príchody a odchody 4

Ave život 5

Paradoxy 6

Večná búrka 7

Láska bez záruky 8

Nastav tvár Slnku 9

O dospelosti 11

Čas 12

O hviezdach 13

Obchodník 14

Piaty element 15

Objatia 16

Všetko plynie 17

Perly sviniam 18

Posledná 19

Príchody a odchody

Lístok jednosmerný máš

Kameň hodený do vody

Kameň hodený do vody

Vibrujúca hladina

Zastaví sa čas

Na svete nie sú náhody

Niečo končí - niečo začína

Stretneme sa zas

Ave život

Morituri te salutant!

Každý deň hráme v aréne

Svoj zápas

Snažíme sa ako vieme

Ku koncu dňa čakáme

Či bude palec zdvihnutý

Celý život bojujeme

Paradoxy

Obklopení pretvárkou úprimnosti

Kde lúče

Celkom, až do špiku kosti

Pália

Stratili sme kľúče

Do Raja

Obklopení nenávisťou láskou

Ktorá spojí

Dve odpovede jednou otázkou

Objímeš ma, rytier v zbroji

Už navždy

Ty a ja

Večná búrka

Keď úsmevom odoženieš mraky

A dlaňou pohladíš mi tvár

Začínam veriť na zázraky

Každé objatie je dar

Možno sme tu aby sme dali kúsok neba

Hľadali šťastie a našli seba

Naučili sa nebáť

Keď úsmevom privoláš búrku letnú

Dáždnik ihneď odložím

Vtedy sa pery v kvapkách dažďa stretnú

A ruku na srdce Ti položím

Tancujeme v daždi...

Nech prší navždy!

Láska bez záruky

Nevyslovené vety

sú ako pred búrkou ticho.

Čakám, či spoja sa svety

So zatajeným dychom

Kto tvorí naše osudy?

A kedy budeme spolu?

Kameň hodený do vody

vždy klesne dolu...

Čítam Ti z ruky

Čo sa stane.

Láska bez záruky

Tak spojme dlane!

Nastav tvár Slnku

Úsmev v srdci maj

A lásku na tvári

Ver, Život je raj

Všetko sa podarí

Opusti minulosť

Tvár Slnku nastav

Veď tieňov máš už dosť

Dážď rukou zastav

Mocnejší ako vieš

Nekráčaj v dave

Svet smiechom zohreješ

To je to pravé!

Kráčam

Niekedy sama

Inokedy mám súputníkov

Nemám rada prikázaný smer

Ani chodníky

Na ktorých sú stopy rokmi vyryté

Po ceste stretávam tých,

Ktorí stoja a smejú sa

Ak niekto padne

Zapustili korene na mieste (a)

Zostanú len zoschnutými kríkmi pri ceste...

Kráčam

Občas si zložím batoh

Nadýchnem sa orosenej trávy

Prešla som stotisíc rokov

A od cieľa delí ma len niekoľko krokov

O dospelosti

Pamätáš na časy,

Keď všetko bolo možné

A naše želania sme šepkali vetru?

Vyrástli sme

Zabudli na to, že vietor počúva

Pred vánkom sa skryjeme

Aby nám nerozstrapatil vlasy...

Kde sú tie detské časy?

Čas

Nejestvuje stratený čas

Každá sekunda

Naučí nás čo treba

Ako sa nebáť

Milovať

Odpúšťať

Usmievať

Objatím

občas čas zastavím

Nejestvuje stratený čas

Ak lekciu nepochopíš

Vráti sa Ti zas

O hviezdach

Po zotmení sme

zostali sami v tme

Ja a Ty

Pozri hviezdy žiaria pre Teba

Objímem Ťa

Viac netreba

Hviezda oblohou letí

Niečo si praj

Ako keď boli sme deti

Nájdi so mnou raj

Po zotmení sme

zostali sami v tme

Láskou zaliati

Obchodník

Prišiel pán v obleku

So zmluvou tajomnou

Otáznik vo vzduchu...

Ak podpíšeš, povedal

(Očami diabolsky sa smial)

Seba si zapredal

A pero zlaté do ruky mi dal

Čo získam a čo stratím?

Stratíš seba, avšak v hotovosti platím

Ponuka lákavá, bronzová, či medená

S radosťou odmietnutá a do ohňa hodená

Ti, ktorí seba sa vzdali

Obchodníkovi sa zapredali

Nenašli pokoja

Aj keby som sama stála

Opustená v daždi

Sama sebou - NAVŽDY!

Piaty element

Máš v očiach ukryté more

Z ktorého sála oheň

Veje vietor zmeny

A v jeho strede je púšť

Si tajomný

Piaty element

S jamkou v líci

Kráčajúci po ulici

Pozdravíš ma úsmevom

Ktorý sa nedá zabudnúť

Objatia

Zem potrebuje dážď

A my objatia

Pri ktorých sa vytratia

Všetky zlé dni

A tak nezabudni

Objať tých, ktorých miluješ

Keď neprší

Kvety umierajú

A ľuďom vyschnú srdcia

Všetko plynie

Kedysi si bojoval

S riekou

Lámal veslá

Skúšajúc zmeniť jej smer

Dnes plávaš

Pokojne

Odovzdal si sa jej

Celý

A počúvaš vlny

Vždy jej ver!

Všetko plynie...

Dôvera už nezahynie...

Perly sviniam

Hlava v oblakoch

Kráčam

Keď tu zrazu pád

Ľudí, čo sa smejú okolo je dlhý rad

Kto ale podá ruku a pomôže vstať?

Hrať sa na nič nebudem

Snažiť robiť dojem

Pre väčšinu ľudí

Je snaha cudzí pojem

Jedna vec je istá

Rokmi som už realista

Bez okolkov priznám

Hádzať perly sviniam

Asi nemá význam...

Posledná

Každý deň

Rozdávaním seba

Dotýkame sa neba

Splnený sen

Na konci dňa

Napovie, že zmysel to má

Ku konci dní

Zostane iba telo

Ktoré lietať by chcelo

Nezabudni

Krídla mu dať

Posledným letom zvyšok básne Života povedať...

Table of Contents

Tancujúca s vetrom 1

O knihe 2

Obsah 3

Príchody a odchody 4

Ave život 5

Paradoxy 6

Večná búrka 7

Láska bez záruky 8

Nastav tvár Slnku 9

O dospelosti 11

Čas 12

O hviezdach 13

Obchodník 14

Piaty element 15

Objatia 16

Všetko plynie 17

Perly sviniam 18

Posledná 19